pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" ขอประชาชนยัง "ตั้งการ์ดสูง" แม้ ศบค. ผ่อนคลายกิจกรรม ปรับลดพื้นที่สี-เปิดลงทะเบียน Test & Go เพิ่มจังหวัดแซนด์บ็อกซ์ ขณะที่ สธ. เตรียม ลดระดับเตือนภัย
วันศุกร์ที่ 21 มกราคม 2565
​โฆษกรัฐบาลเผย "นายกฯ" ขอประชาชนยัง "ตั้งการ์ดสูง" แม้ ศบค. ผ่อนคลายกิจกรรม  ปรับลดพื้นที่สี-เปิดลงทะเบียน Test & Go  เพิ่มจังหวัดแซนด์บ็อกซ์ ขณะที่ สธ. เตรียม ลดระดับเตือนภัย
​โฆษกรัฐบาลเผย "นายกฯ" ขอประชาชนยัง "ตั้งการ์ดสูง" แม้ ศบค. ผ่อนคลายกิจกรรม  ปรับลดพื้นที่สี-เปิดลงทะเบียน Test & Go  เพิ่มจังหวัดแซนด์บ็อกซ์ ขณะที่ สธ. เตรียม ลดระดับเตือนภัย
วันนี้ 21 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังขอความร่วมมือผู้ประกอบการ ประชาชนต้องปฏิบัติตามมาตรการ COVID Free Setting และป้องกันตัวเองแบบครอบจักรวาล งดเข้าสถานที่เสี่ยง ตรวจ ATK อย่างสม่ําเสมอ พร้อมรับการฉีดวัคซีนให้ครบโดส และวัคซีนเข็มกระตุ้นด้วย แม้ ศบค. จะมีการปรับลดพื้นที่ควบคุม หรือพื้นที่สีส้มทั้งประเทศ เหลือ 44 จังหวัด (จาก 69 จังหวัด) พื้นที่เฝ้าระวัง 25 จังหวัด ส่วนพื้นที่สีฟ้า หรือ พื้นที่นําร่องการท่องเที่ยว ยังคง 8 จังหวัดเช่นเดิม เริ่ม 24 ม.ค. นี้ ซึ่งจะมีการผ่อนคลายกิจกรรมในพื้นที่สีส้ม 44 จังหวัด ร้านอาหารทั้งในและนอกศูนย์การค้าห้างสรรพสินค้า หรือ สถานที่อื่นใดที่มีร้านอาหาร สามารถบริโภคในร้านได้ เปิดได้ตามปกติ รวมทั้งการปรับมาตรการป้องกันควบคุมโควิด-19 ในส่วนการเดินทางเข้าราชอาณาจักร ระบบไม่กักตัว (Test and Go) เริ่ม 1 ก.พ. 2565 อนุญาตให้เข้ามาได้ทุกประเทศ แต่ยังต้องตรวจหาเชื้อโดยวิธี RT-PCR 2 ครั้ง
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีจะพิจารณาสถานการณ์ในทุกมิติทั้งความรุนแรงของโรค สถานการณ์ของโลก สถานการณ์ในประเทศ และความร่วมมือของทุกภาคส่วนที่เกี่ยวข้อง โดยที่ผ่านมาแผนการชะลอการระบาดถือว่าควบคุมได้ดี จึงต้องขอบคุณทุกภาคส่วนที่ร่วมมือกัน หากสถานการณ์ทุกอย่างดีขึ้น จะพิจารณาจะลดระดับการเตือนภัยในระยะถัดไป รวมถึงเสนอ ศบค. ให้ผ่อนคลายมาตรการต่าง ๆ ให้มากที่สุดและเร็วที่สุด เพื่อให้ประชาชนกลับมาใช้ชีวิตอย่างปกติ ทั้งนี้ สําหรับจํานวนผู้ติดเชื้อใหม่วันนี้ (21 มกราคม 2565) รวม ยอดผู้ติดเชื้อโควิด-19 รวม 8,640 ราย จําแนกเป็น ผู้ป่วยจากในประเทศ 8,445 ราย ผู้ป่วยมาจากต่างประเทศ 195 ราย ผู้ป่วยสะสม 138,267 ราย (ตั้งแต่ 1 มกราคม 2565) หายป่วยกลับบ้าน 8,641 ราย หายป่วยสะสม 88,488 ราย (ตั้งแต่ 1 มกราคม 2565) ผู้ป่วยกําลังรักษา 82,720 ราย เสียชีวิต 13 ราย ขณะที่การให้บริการวัคซีน โควิด -19 สะสมอยู่ที่ 112,279,694 โดส เข็มที่ 1 ฉีดสะสม 51,965,593 โดส เข็มที่ 2 ฉีดสะสม 47,987,881 โดส เข็มที่ 3 ฉีดสะสม 11,586,363 โดส เข็มที่ 4 ฉีดสะสม 739,58 โดส โดยล่าสุดฉีดวัคซีนโควิด-19 ทั่วโลกแล้ว 9,811 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 37 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง ในขณะที่สหรัฐอเมริกามีจํานวนการฉีดวัคซีนสูงที่สุดที่ 529 ล้านโดส
............................
รัฐบาลไทย-ข่าวทำเนียบรัฐบาล-รัฐบาลเห็นชอบสินค้าและบริการควบคุมปี 2565
วันจันทร์ที่ 4 กรกฎาคม 2565
รัฐบาลเห็นชอบสินค้าและบริการควบคุมปี 2565
วันอาทิตย์ที่ 3 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลราคาสินค้าและบริการที่เกี่ยวข้องกับชีวิตประจําวันของประชาชนอย่างต่อเนื่อง โดยเห็นชอบกําหนดสินค้าและบริการควบคุมปี 2565 จํานวน 51 รายการ ใน 11 หมวด แบ่งเป็น หมวดสินค้า 46 รายการครอบคลุม กระดาษ ยางรถยนต์ และรถจักรยานยนต์ สินค้าเกษตรและปัจจัยทางการเกษตร เช่น ปุ๋ย รถไถนา อาหารสัตว์ ข้าว ข้าวโพด มันสําปะหลัง ยางพารา สินค้าอาหาร เช่น กระเทียม ไข่ไก่ นมผง เนื้อสุกร ยารักษาโรค น้ํามันเชื้อเพลิง เครื่องแบบนักเรียน และหมวดบริการ เช่น บริการทางการแพทย์ การรับชําระเงิน และการขนส่งสินค้าสําหรับธุรกิจออนไลน์ เพื่อป้องกันการกําหนดราคาซื้อ ราคาจําหน่าย หรือกําหนดเงื่อนไข และวิธีปฏิบัติทางการค้าที่ไม่เป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ถ้อยแถลง พลเอก ประยุทธ์ จันทร์โอชา นายกรัฐมนตรี ในการประชุมสุดยอดว่าด้วยการยุติการแพร่ระบาดของโควิด-19 และการฟื้นตัว
วันเสาร์ที่ 25 กันยายน 2564
ถ้อยแถลง พลเอก ประยุทธ์ จันทร์โอชา นายกรัฐมนตรี ในการประชุมสุดยอดว่าด้วยการยุติการแพร่ระบาดของโควิด-19 และการฟื้นตัว
ถ้อยแถลง พลเอก ประยุทธ์ จันทร์โอชา นายกรัฐมนตรี ในการประชุมสุดยอดว่าด้วยการยุติการแพร่ระบาดของโควิด-19 และการฟื้นตัว (Global COVID-19 Summit: Ending the Pandemic and Building Back Better) ในวันที่ 22 กันยายน 2564
ท่านประธานาธิบดี
ท่านผู้มีเกียรติทุกท่าน
ผมรู้สึกยินดีที่ได้รับเชิญเข้าร่วมการประชุมครั้งนี้ ประเทศไทยเชื่อมั่นในความร่วมมือพหุภาคีเพื่อยุติการแพร่ระบาดของโควิด-๑๙ และเตรียมพร้อมสําหรับภัยคุกคามทางสุขภาพโลกที่อาจเกิดขึ้นในอนาคต ดังนั้นในนามของรัฐบาลไทย ผมขอร่วมแสดงความมุ่งมั่นที่จะดําเนินการตามเป้าหมาย ดังนี้
เป้าหมายแรก รัฐบาลไทยกําหนดให้การฉีดวัคซีนเป็นวาระแห่งชาติ และให้คํามั่นที่จะฉีดวัคซีนโควิด-19
ให้ได้อย่างน้อยร้อยละ 70 ของประชากรภายในปีนี้ โดยครอบคลุมทุกคน ไม่ว่าจะมีสัญชาติหรือสถานะอย่างไร นอกจากนี้ รัฐบาลได้ลงทุนในการวิจัยและพัฒนาเพื่อผลิตวัคซีนโควิด-๑๙ ภายในประเทศ และพร้อมร่วมมือกับนานาประเทศในการเสริมสร้างขีดความสามารถในการผลิตวัคซีนในภูมิภาคและส่งเสริมความมั่นคงทางสุขภาพโลก
เป้าหมายที่สอง ประเทศไทยสนับสนุนเป้าหมายการเพิ่มกําลังการผลิตเวชภัณฑ์และวัสดุทางการแพทย์ เพื่อให้บุคลากรการแพทย์และด่านหน้า รวมถึงประชาชน มีเกราะป้องกันและมีความปลอดภัย สามารถกลับมาดําเนินชีวิตใกล้เคียงความปกติได้ในไม่ช้า ที่ผ่านมา ไทยได้ให้ความช่วยเหลือด้านเวชภัณฑ์และอุปกรณ์การแพทย์ เช่น หน้ากากอนามัย ชุด PPE ชุดตรวจโควิด-๑๙ และเครื่องผลิตออกซิเจน แก่กว่า 10 ประเทศ ที่เผชิญการแพร่ระบาดของโควิด-19อย่างรุนแรง ตลอดจนมีความร่วมมือเพื่อพัฒนา
ขีดความสามารถทางด้านสาธารณสุขกับประเทศเพื่อนบ้านอย่างต่อเนื่อง ซึ่งจะเพิ่มมากขึ้นต่อไป ประเทศไทยขอขอบคุณสหรัฐอเมริกาและมิตรประเทศทั้งหลายที่ได้ให้ความช่วยเหลือเราอย่างประเมินค่ามิได้ตลอดมา
เป้าหมายสุดท้าย ในหลักการ ไทยเห็นด้วยที่ต้องสร้างความเข้มแข็งในการเตรียมความพร้อมและการตอบสนองต่อโรคระบาดในระดับประเทศ ระดับภูมิภาค และระดับสากล รวมทั้งสนับสนุนกระบวนการของWHOที่กําลังจัดทําตราสารระหว่างประเทศว่าด้วยโรคระบาด โดยขณะนี้ประเทศไทยอยู่ระหว่างแก้ไขพระราชบัญญัติโรคติดต่อให้สอดคล้องกับกฎอนามัยระหว่างประเทศมากยิ่งขึ้นเพื่อเพิ่มประสิทธิภาพในการเตรียมพร้อมรับมือกับโรคระบาดในอนาคต
ขอบคุณและสวัสดีครับ
รัฐบาลไทย-ข่าวทำเนียบรัฐบาล-ดีอีเอส เผยข่าวปลอมชุดตรวจ ATK แบบอม เป็นผลิตภัณฑ์ที่ได้รับอนุญาตจาก อย. แล้ว
วันพฤหัสบดีที่ 23 ธันวาคม 2564
ดีอีเอส เผยข่าวปลอมชุดตรวจ ATK แบบอม เป็นผลิตภัณฑ์ที่ได้รับอนุญาตจาก อย. แล้ว
ดีอีเอส เผยข่าวปลอมชุดตรวจ ATK แบบอม เป็นผลิตภัณฑ์ที่ได้รับอนุญาตจาก อย. แล้ว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการโฆษณาชวนเชื่อเรื่องชุดตรวจATKแบบอมเป็นผลิตภัณฑ์ที่ได้รับอนุญาตจากอย.แล้วทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานคณะกรรมการอาหารและยากระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีแนะนําโฆษณาขายชุดตรวจโควิด-19โดยระบุว่าชุดตรวจATKแบบอมเป็นผลิตภัณฑ์ที่ได้รับอนุญาตจากอย.แล้วทางสํานักงานคณะกรรมการอาหารและยาได้ชี้แจงว่าปัจจุบันอย.ขึ้นทะเบียนชุดตรวจATKแบบตรวจจากโพรงจมูกและตรวจจากน้ําลายโดยรูปแบบการเก็บขึ้นอยู่กับรูปแบบการใช้งานแต่ละยี่ห้อแต่ยังไม่มีการขึ้นทะเบียนชุดตรวจATKที่เก็บตัวอย่างจากน้ําลายโดยใช้การอม
เนื่องจากยังไม่มีข้อมูลความปลอดภัยในด้านต่างๆเช่นการเกิดพิษเมื่อใช้ติดต่อกันหลายครั้งหรือการยืนยันว่าจะไม่มีสารเคมีอันตรายที่อยู่บนแถบตรวจไหลกลับสู่ปากขณะอมหรือการรับรองการใช้ในเด็กอายุต่ํากว่า12ปีหากกัดจนชุดตรวจเกิดความเสียหายจะไม่มีสารเคมีอันตรายรั่วซึมออกมาขอให้ประชาชนเลือกใช้ชุดตรวจATKที่ได้รับการขึ้นทะเบียนจากอย.และปฏิบัติตามคู่มือคําแนะนําการใช้งานให้ถูกต้องตามชุดตรวจแต่ละยี่ห้อเพื่อความปลอดภัยและประสิทธิภาพในการตรวจโดยสามารถตรวจสอบชุดตรวจATKที่ได้รับอนุญาตจากอย.ได้ทางเว็บไซต์อย.และก่อนซื้อขอให้ผู้บริโภคสังเกตฉลากภาษาไทยซึ่งจะมีข้อความแสดง“บุคคลทั่วไปสามารถใช้ได้”เพื่อให้ได้รับชุดตรวจที่มีคุณภาพมาตรฐานทั้งนี้ชุดตรวจATKเป็นชุดตรวจคัดกรองเบื้องต้นเหมาะกับผู้ที่มีประวัติความเสี่ยงสูงในการติดเชื้อโควิด-19อย่างไรก็ตามกรณีที่มีเชื้อจํานวนไม่มากหรืออยู่ในช่วงการติดเชื้อระยะแรกผลที่ได้อาจเป็นลบดังนั้นกรณีได้ผลลบแต่มีประวัติความเสี่ยงสูงหรือใกล้ชิดกับผู้ติดเชื้อขอให้มีการเฝ้าระวังตนเองและดําเนินการตรวจซ้ําอีกครั้งใน3-5วัน ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสํานักงานคณะกรรมการอาหารและยา(อย.)สามารถติดตามได้ที่เว็บไซต์www.fda.moph.go.thหรือโทร. 02-590-7000
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
****************
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งขับเคลื่อนโครงการพัชรสุธาคชานุรักษ์ จังหวัดฉะเชิงเทรา จัดประชุมประชาคมหมู่บ้าน
วันศุกร์ที่ 24 มิถุนายน 2565
กระทรวงเกษตรฯ มุ่งขับเคลื่อนโครงการพัชรสุธาคชานุรักษ์ จังหวัดฉะเชิงเทรา จัดประชุมประชาคมหมู่บ้าน
เพื่อปรับเปลี่ยนและพัฒนาอาชีพของเกษตรกรให้สามารถลดผลกระทบจากภัยช้างป่า รวมทั้งปัญหา อุปสรรคของเกษตรกรในพื้นที่หมู่บ้านคชานุรักษ์ และหมู่บ้านขยายผล 9 หมู่บ้าน
นายสมชวน รัตนมังคลานนท์ รองปลัดกระทรวงเกษตรและสหกรณ์ เป็นประธานเปิดการประชุมประชาคมหมู่บ้าน เพื่อจัดทําแผนขับเคลื่อนโครงการพัชรสุธาคชานุรักษ์ จังหวัดฉะเชิงเทรา โดยมีคณะทํางานขับเคลื่อนโครงการพัชรสุธาคชานุรักษ์ หน่วยงานในสังกัดกระทรวงเกษตรและสหกรณ์ของจังหวัดฉะเชิงเทราและจังหวัดที่เกี่ยวข้อง ผู้นําท้องถิ่น และเกษตรกรในพื้นที่เป้าหมาย เข้าร่วม ณ ตลาดร้อยร้าน อําเภอท่าตะเกียบ ตําบลท่าตะเกียบ จังหวัดฉะเชิงเทรา มีวัตถุประสงค์เพื่อรับฟังข้อมูลความต้องการปรับเปลี่ยนและพัฒนาอาชีพของเกษตรกรเพื่อลดผลกระทบจากภัยช้างป่า รวมทั้งปัญหา อุปสรรคของเกษตรกรในพื้นที่หมู่บ้านคชานุรักษ์ และหมู่บ้านขยายผล รวม 9 หมู่บ้าน เพื่อใช้เป็นข้อมูลในการบูรณาการกําหนดแผนปฏิบัติงานการขับเคลื่อนโครงการพัชรสุธาคชานุรักษ์ของหน่วยงานในสังกัดกระทรวงเกษตรและสหกรณ์ ให้สอดคล้องกับบริบทของพื้นที่ และเป็นไปตามความต้องการของชุมชนอย่างแท้จริง
ทั้งนี้ อําเภอท่าตะเกียบ แบ่งเขตการปกครอง ประกอบด้วย 2 ตําบล 44 หมู่บ้าน พื้นที่รวม 677,500 ไร่ แบ่งเป็นพื้นที่การเกษตรจํานวน 308,708 ไร่ คิดเป็นร้อยละ 45.56 ของพื้นที่ทั้งหมด ตั้งแต่ปี 2562 ถึงปัจจุบัน มีพื้นที่การเกษตรได้รับผลกระทบจากช้างป่า จํานวน 473 ไร่ เกษตรกร 150 ราย พื้นที่การเกษตรที่มักได้รับผลกระทบจากช้างป่า ได้แก่ ข้าว ยางพารา มันสําปะหลัง และปาล์มน้ํามัน ซึ่งเป็นพืชที่นิยมปลูกในพื้นที่อําเภอท่าตะเกียบ จังหวัดฉะเชิงเทรา เป็นหนึ่งในเขตพื้นที่ป่ารอยต่อ 5 จังหวัด ภาคตะวันออก
นอกจากนี้ อําเภอท่าตะเกียบ มีหมู่บ้านที่ได้รับคัดเลือกเป็นหมู่บ้านคชานุรักษ์ จํานวน 1 หมู่บ้าน ได้แก่ บ้านคลองมะหาด ตําบลท่าตะเกียบ และมีหมู่บ้านขยายผลในพื้นที่ตําบลท่าตะเกียบอีก 4 หมู่บ้าน ได้แก่ บ้านอ่างเตย บ้านเนินน้อย บ้านน้อยนาดี และบ้านเนินกระบก โดยที่ผ่านมาอําเภอได้ดําเนินการป้องกันและแก้ไขปัญหาช้างป่าร่วมกับหลายภาคส่วน โดยเฉพาะหน่วยงานในสังกัดกระทรวงเกษตรและสหกรณ์ ได้เข้ามาดําเนินการพัฒนาและปรับปรุงโครงสร้างพื้นฐาน รวมทั้งปรับเปลี่ยนและส่งเสริมอาชีพด้านการเกษตร เพื่อลดผลกระทบในพื้นที่การเกษตรที่ได้รับความเสียหายจากช้างป่า ทําให้เกษตรกรมีช่องทางทํากินเพิ่มขึ้นและมีรายได้อย่างยั่งยืน
จากนั้นรองปลัดกระทรวงเกษตรและสหกรณ์ได้ลงพื้นที่ติดตามผลการดําเนินงานโครงการ/กิจกรรม ของจังหวัดฉะเชิงเทรา ในพื้นที่แปลงใหญ่โคขุน ต.ท่าตะเกียบ อ.ท่าตะเกียบ พร้อมทั้งติดตามการดําเนินโครงการส่งน้ําและบํารุงรักษาคลองสียัด ชมนิทรรศการและรับฟังรายงานแผนการจัดทําระบบกระจายน้ําสําหรับแปลงหญ้าอาหารสัตว์ และติดตามการดําเนินงานของศูนย์วิจัยและพัฒนาอาหารสัตว์ จังหวัดสระแก้ว ชมนิทรรศการและรับฟังรายงานการจัดทําแปลงหญ้าอาหารสัตว์สําหรับกลุ่มแปลงใหญ่โคขุน
รัฐบาลไทย-ข่าวทำเนียบรัฐบาล-"คลัง" แจง โครงการคนละครึ่ง ไม่ได้เชื่อมระบบกับสรรพากร ย้ำ! รายได้หลังหักค่าใช้จ่าย - ลดหย่อนไม่ถึงเกณฑ์ ไม่ต้องเสียภาษี
วันอังคารที่ 3 พฤษภาคม 2565
"คลัง" แจง โครงการคนละครึ่ง ไม่ได้เชื่อมระบบกับสรรพากร ย้ํา! รายได้หลังหักค่าใช้จ่าย - ลดหย่อนไม่ถึงเกณฑ์ ไม่ต้องเสียภาษี
.....
กระทรวงการคลัง ชี้แจงกรณีร้านค้าหลายแห่งงดรับโครงการคนละครึ่ง และการจ่ายเงินผ่าน e-wallet เพราะถูกเรียกเก็บภาษีรายได้บุคคลธรรมดาย้อนหลังว่า ฐานข้อมูลโครงการคนละครึ่งไม่ได้เชื่อมกับระบบของกรมสรรพากรเพื่อตรวจสอบรายได้แต่อย่างใด ส่วนผู้ประกอบการที่เป็นบุคคลธรรมดาไม่ว่าจะเข้าร่วมโครงการของรัฐหรือไม่ หากเงินได้พึงประเมินถึงเกณฑ์ที่กฎหมายกําหนด ก็มีหน้าที่ต้องยื่นแบบแสดงรายการภาษีเงินได้บุคคลธรรมดา
.
ผู้ประกอบการสามารถนําเอกสารหลักฐานต้นทุนในการประกอบกิจการไปหักค่าใช้จ่ายจากยอดขาย หากไม่มีหลักฐานก็สามารถเลือกหักค่าใช้จ่ายแบบเหมาตามที่กฎหมายกําหนดได้ รวมถึงค่าลดหย่อนต่าง ๆ ซึ่งหากรายได้สุทธิหลังหักค่าใช้จ่ายและลดหย่อนแล้วไม่ถึงเกณฑ์เสียภาษี ผู้ประกอบการก็ไม่มีภาระภาษีที่ต้องจ่าย ส่วนผู้ประกอบการที่มีรายได้เกิน 1.8 ล้านบาท/ปี มีหน้าที่ต้องจดทะเบียนภาษีมูลค่าเพิ่มและนําส่งแก่กรมสรรพากรด้วย ทั้งนี้ กรมสรรพากร ได้พัฒนาระบบอิเล็กทรอนิกส์เพื่ออํานวยความสะดวกในการจดทะเบียน ยื่นแบบ ชําระและขอคืนภาษีทุกขั้นตอน ในเว็บไซต์www.rd.go.th
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี Visa จัดไทยติดอันดับ 4 จุดหมายปลายทางน่าท่องเที่ยวที่สุดในโลกหลังโควิด-19 สิ้นสุด พร้อมให้ทุกหน่วยงานเตรียมการตั้งรับ เชื่อมั่นว่าสถานการณ์อุตสาหกรรมการท่องเที่ยวเตรียมฟื้นตัว
วันเสาร์ที่ 7 พฤษภาคม 2565
โฆษกรัฐบาลเผย นายกฯ ยินดี Visa จัดไทยติดอันดับ 4 จุดหมายปลายทางน่าท่องเที่ยวที่สุดในโลกหลังโควิด-19 สิ้นสุด พร้อมให้ทุกหน่วยงานเตรียมการตั้งรับ เชื่อมั่นว่าสถานการณ์อุตสาหกรรมการท่องเที่ยวเตรียมฟื้นตัว
โฆษกรัฐบาลเผย นายกฯ ยินดี Visa จัดไทยติดอันดับ 4 จุดหมายปลายทางน่าท่องเที่ยวที่สุดในโลกหลังโควิด-19 สิ้นสุด พร้อมให้ทุกหน่วยงานเตรียมการตั้งรับ เชื่อมั่นว่าสถานการณ์อุตสาหกรรมการท่องเที่ยวเตรียมฟื้นตัว
วันนี้ (7 พฤษภาคม 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและขอบคุณที่นักท่องเที่ยวทั่วโลกยังคิดถึงประเทศไทย จากการจัดอันดับจุดหมายที่น่าไปเยือนมากที่สุดในโลกหลังสิ้นสุดโควิด-19 ของ “วีซ่า (Visa)” ผู้นําการให้บริการการชําระเงินดิจิทัลระดับโลก ซึ่งประเทศไทยได้รับเลือกให้เป็นจุดหมายที่ 4 ในโลกที่นักท่องเที่ยวอยากเดินทางมาเยือนมากที่สุดหลังสถานการณ์ โควิด - 19
โฆษกประจําสํานักนายกรัฐมนตรีกล่าวว่า จากผลสํารวจเกี่ยวกับแผนการท่องเที่ยวระดับโลก (Visa Global Travel Intentions Study) ของวีซ่า ประเทศไทยถูกจัดเป็นจุดหมายปลายทางอันดับ 4 ของโลก รองจากสหรัฐอเมริกา สหราชอาณาจักร และอินเดีย ที่น่าเดินทางมาท่องเที่ยวมากที่สุดในโลกหลังโควิด-19 สิ้นสุดลง โดยเมืองท่องเที่ยวยอดนิยมจากการค้นหาทางออนไลน์ ได้แก่ กรุงเทพมหานคร ภูเก็ต เชียงใหม่ และหัวหิน ด้วยแรงจูงใจเพื่อการพักผ่อน การหลีกหนีความวุ่นวายและผ่อนคลาย และการผจญภัยและทํากิจกรรมกลางแจ้ง
ปัจจุบันมาตรการเดินทางเข้าประเทศไทยมีการผ่อนคลายมากยิ่งขึ้น จึงเป็นโอกาสที่ไทยจะได้ต้อนรับนักท่องเที่ยวที่สนใจเดินทางมาประเทศไทย นอกจากไทยจะมีภูมิประเทศที่น่าสนใจ เป็นที่นิยม มีความสําคัญทางประวัติศาสตร์ สวยงามทางวัฒนธรรม ชุมชนเมืองที่พร้อมด้วยภูมิปัญญาแห่งการเรียนรู้ ยังมีกิจกรรมให้นักท่องเที่ยวได้ผ่อนคลายในหลายรูปแบบ เช่น ปีนหน้าผา เดินป่า ล่องแก่ง ดําน้ํา หรือการพักผ่อนริมชายหาด สิ่งอํานวยความสะดวก รวมทั้งเป็นศูนย์รวมอาหารที่หลากหลายเป็นที่นิยม และการบริการที่น่าประทับใจ
นายธนกรฯ กล่าวเพิ่มเติมว่า นายกรัฐมนตรีเชื่อมั่นในการทํางานของทุกฝ่าย ขอบคุณทุกการผลักดันให้ประเทศไทยเข้าไปมีบทบาทในระดับโลกและรับความนิยมจากต่างชาติได้อย่างต่อเนื่อง พร้อมกําชับหน่วยงานที่เกี่ยวข้องในการร่วมบูรณาการการทํางานเพื่อรองรับนักท่องเที่ยวให้สะดวก ปลอดภัย ประทับใจการเยือนไทย และตอบโจทย์การมาเที่ยวประเทศไทยให้น่าจดจํา ทั้งนี้ ขอให้เชื่อมั่นว่าการทํางานของรัฐบาลซึ่งได้วางกรอบแนวทางตามสถานการณ์การควบคุมโรคจะช่วยให้สถานการณ์อุตสาหกรรมการท่องเที่ยวฟื้นตัว จึงขอให้ทุกฝ่ายเตรียมการทํางานรับมือการฟื้นตัวในภาคการท่องเที่ยว พร้อมกําหนดมาตรการการทํางานให้สอดคล้องกับกระแสการเปลี่ยนแปลงของโลกด้วย
รัฐบาลไทย-ข่าวทำเนียบรัฐบาล-นายกฯ ห่วงใย สั่งการให้กระทรวงการต่างประเทศดูแลคนไทยอย่างใกล้ชิด ประเมินสถานการณ์ต่อเนื่อง กำหนดแผนอพยพให้ความช่วยเหลือให้ดีที่สุด
วันศุกร์ที่ 25 กุมภาพันธ์ 2565
นายกฯ ห่วงใย สั่งการให้กระทรวงการต่างประเทศดูแลคนไทยอย่างใกล้ชิด ประเมินสถานการณ์ต่อเนื่อง กําหนดแผนอพยพให้ความช่วยเหลือให้ดีที่สุด
นายกฯ ห่วงใย สั่งการให้กระทรวงการต่างประเทศดูแลคนไทยอย่างใกล้ชิด ประเมินสถานการณ์ต่อเนื่อง กําหนดแผนอพยพให้ความช่วยเหลือให้ดีที่สุด
วันที่ 25 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใยต่อสถานการณ์ความรุนแรงในยูเครนซึ่งมีความตึงเครียดสูงขึ้น และเสี่ยงต่อความปลอดภัยของคนไทยในยูเครน จึงได้สั่งการอย่างใกล้ชิด ให้หน่วยงานที่เกี่ยวข้องโดยมีกระทรวงการต่างประเทศเป็นหลักในการวางแผนให้ความช่วยเหลือคนไทย เตรียมพร้อมให้เท่าทันสถานการณ์ ซึ่งมีความคืบหน้าล่าสุดดังนี้
นับตั้งแต่วันนี้ (25 กุมภาพันธ์ 2565) สถานเอกอัครราชทูตไทย ณ กรุงวอร์ซอ ประเทศโปแลนด์ ได้จัดตั้ง “ศูนย์ปฏิบัติการช่วยเหลือคนไทยในยูเครน (เมืองลวิฟ)” โดยจะใช้โรงแรม Цісар หรือ Tsisar เป็นศูนย์หลัก (ที่อยู่ Horodotska St, 65, Lviv, Lviv Oblast, Ukraine, 79000) ซึ่งจะมีเจ้าหน้าที่ของสถานเอกอัครราชทูตฯ ไปประจํา เพื่อใช้เป็น (1) ที่พักชั่วคราวของคนไทยในยูเครน และ (2) ศูนย์ประสานงานกับฝ่ายยูเครนในการช่วยเหลือคนไทยในยูเครน ทั้งนี้ เมืองลวิฟจะเป็นฐานในการรวบรวมคนไทยในยูเครนจากพื้นที่เสี่ยงภัยเป็นการชั่วคราว เพื่อเดินทางกลับประเทศไทย (จากเมืองลวิฟหรือเข้าโปแลนด์) หรือเดินทางกลับที่อยู่อาศัย ซึ่งขึ้นอยู่กับสถานการณ์ความปลอดภัยในยูเครน
ทั้งนี้ สถานเอกอัครราชทูตได้ประสานกับคนไทยอย่างต่อเนื่อง จัดหารถไปรับคนไทยมายังเมืองลวิฟ เพื่อให้มั่นใจว่าคนไทยที่ต้องการจะเดินทางมาเมืองลวิฟสามารถเดินทางมาได้เนื่องจากขณะนี้สถานการณ์มีความไม่แน่นอนสูง และในระหว่างนี้ ได้ขอให้นายจ้างดูแลความปลอดภัยและความเป็นอยู่ของลูกจ้างคนไทยอย่างเต็มที่ทั้งเตรียมอาหาร สิ่งของจําเป็น และเอกสารสําคัญ ซึ่งรวมถึงการหายานพาหนะที่สามารถหาได้กรณีจําเป็นกรณีต้องพาลูกจ้างออกจากพื้นที่เสี่ยงภัย
นายธนกรฯ กล่าวเพิ่มเติมว่า ในการให้ความช่วยเหลืออาจจะต้องปรับแผนให้เหมาะสม เนื่องจากมีคําสั่งปิดน่านฟ้า จึงอาจจะทําให้ไม่สามารถใช้เครื่องบินบินออกจากยูเครน จึงอาจต้องพิจารณาแผนอื่นๆที่ได้เตรียมไว้ เช่น การเช่าเครื่องเหมาลําจากโปแลนด์หรือประเทศอื่นๆ ในทวีปยุโรป แล้วบินกลับมายังไทย หรือการนําเครื่องบินจากไทยบินไปรับ ซึ่งทั้งหมดนี้กระทรวงการต่างประเทศจักได้ดําเนินการเพื่อช่วยเหลือคนไทยในยูเครนตามบัญชานายกรัฐมนตรีอย่างเต็มที่
“นายกรัฐมนตรีห่วงใยคนไทยที่ยูเครน สั่งการให้ทุกหน่วยงานที่เกี่ยวข้อง โดยมีกระทรวงการต่างประเทศเป็นหลัก ดําเนินการดูแล ช่วยเหลือคนไทย ประเมินสถานการณ์อย่างต่อเนื่อง และกําหนดแผนให้ความช่วยเหลือเพื่อความปลอดภัย ปรับเปลี่ยนตามสถานการณ์ โดยขอให้ทุกหน่วยงานดูแลคนไทยให้ดีที่สุด” นายธนกรฯ กล่าว
อนึ่ง ขอให้ผู้ที่พํานักอาศัยในยูเครนติดตามสถานการณ์และข่าวสารอย่างใกล้ชิด ทั้งทาง Facebook สถานเอกอัครราชทูตฯ กลุ่ม LINE ระหว่างสถานเอกอัครราชทูตฯ กับชุมชนไทยในยูเครน และกลุ่ม Telegram ระหว่างสถานเอกอัครราชทูตฯ กับเจ้าของร้านสปาไทย ชาวยูเครน เพื่อการประสานงานกันอย่างทันท่วงทีกรณีมีเหตุการณ์ฉุกเฉินด้วย โดยมีหมายเลขสายด่วน +48 696 642 348 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ต่อยอดความสัมพันธ์ ขยายตลาดแรงงานไทยสู่ซาอุดีอาระเบีย
วันพุธที่ 9 มีนาคม 2565
ต่อยอดความสัมพันธ์ ขยายตลาดแรงงานไทยสู่ซาอุดีอาระเบีย
วันจันทร์ที่ 7 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลต่อยอดความสัมพันธ์ทางเศรษฐกิจไทย-ซาอุดีอาระเบีย โดยลงนามในข้อตกลงร่วมกัน 2 ฉบับ คือ ข้อตกลงว่าด้วยการจัดหาแรงงาน และ ข้อตกลงว่าด้วยการจัดหาแรงงานทํางานบ้าน สําหรับแรงงานทั่วไป เช่น สาขาอาชีพอุตสาหกรรมก่อสร้าง สุขภาพและบริการ และแรงงานทํางานบ้าน เช่น แม่บ้าน คนขับรถ พี่เลี้ยงเด็ก คนสวน โดยกระทรวงทรัพยากรมนุษย์และการพัฒนาสังคมแห่งซาอุดีอาระเบีย จะเป็นผู้ระบุคุณสมบัติและประเภทของงานที่เสนอให้มีการจัดหาแรงงาน รวมทั้งค่าจ้าง ผลประโยชน์ และเงื่อนไขอื่น ๆ ที่เกี่ยวข้อง เพื่อสร้างความมั่นใจแก่แรงงานไทยที่เดินทางไปทํางานที่ซาอุดีอาระเบีย ว่าจะได้รับการจ้างงานอย่างเป็นธรรม ตลอดจนได้รับความช่วยเหลือและคุ้มครองสิทธิตามกฎหมายแรงงาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทย” แจ้งขอปรับปรุงรายการ “โอนเงินซ้ำ” กับบางร้านค้าที่เข้าร่วมโครงการคนละครึ่ง
วันจันทร์ที่ 12 กรกฎาคม 2564
กรุงไทย” แจ้งขอปรับปรุงรายการ “โอนเงินซ้ํา” กับบางร้านค้าที่เข้าร่วมโครงการคนละครึ่ง
จากการเปิดใช้สิทธิโครงการคนละครึ่งระยะที่ 3 ตั้งแต่วันที่ 1 กรกฎาคม 2564 พบว่า ประชาชนมีการใช้จ่ายในร้านค้าที่เข้าร่วมโครงการเพิ่มขึ้นอย่างต่อเนื่อง โดยร้านค้าใช้แอปพลิเคชัน “ถุงเงิน” ในการรับชําระเงิน
ธนาคารกรุงไทย แจ้งว่า จากการเปิดใช้สิทธิโครงการคนละครึ่งระยะที่ 3 ตั้งแต่วันที่ 1 กรกฎาคม 2564 พบว่า ประชาชนมีการใช้จ่ายในร้านค้าที่เข้าร่วมโครงการเพิ่มขึ้นอย่างต่อเนื่อง โดยร้านค้าใช้แอปพลิเคชัน “ถุงเงิน” ในการรับชําระเงิน ซึ่งระบบจะทําการสรุปยอดร้านค้าทุกสิ้นวัน เพื่อทําการโอนเงินให้ร้านค้าในวันถัดไป
ทั้งนี้ เมื่อวันที่ 5 กรกฎาคมที่ผ่านมา เวลาประมาณ 16.00 น. ระบบฮาร์ดแวร์สําหรับการโอนเงินแบบ bulk payment ของธนาคารเกิดขัดข้อง และระหว่างที่ทําการแก้ไขเกิดการโอนเงินซ้ําซ้อนให้กับบางร้านค้าที่เข้าร่วมโครงการคนละครึ่ง ซึ่งเป็นการชําระเงินเกินกว่ายอดที่มีการใช้จ่ายจริงให้กับร้านค้า โดยระบบได้ตรวจพบและแก้ไขในเวลาอันรวดเร็ว อย่างไรก็ตาม มีร้านค้าบางส่วนที่ยังไม่สามารถแก้ไขรายการได้ ธนาคารจึงจะดําเนินการติดต่อร้านค้าดังกล่าว โดยเจ้าหน้าที่พนักงานที่ได้รับมอบหมายผ่านทางโทรศัพท์ หรือนัดเข้าพบลูกค้า เพื่อชี้แจงรายละเอียดและขอปรับปรุงรายการให้ถูกต้องต่อไป ธนาคารขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-​รมว.สุริยะ ร่วมหารือประเด็นการมีส่วนร่วมของประชาชน กับคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
วันพุธที่ 22 ธันวาคม 2564
​รมว.สุริยะ ร่วมหารือประเด็นการมีส่วนร่วมของประชาชน กับคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายณัฐชา บุญไชยอินสวัสดิ์ ประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน และคณะ เข้าพบ
รมว.สุริยะ ร่วมหารือประเด็นการมีส่วนร่วมของประชาชน กับคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
วันนี้ (21 ธ.ค. 64) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายณัฐชา บุญไชยอินสวัสดิ์ ประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน และคณะ เข้าพบเพื่อรับฟังและแลกเปลี่ยนข้อมูล ข้อเท็จจริง และความเห็นในประเด็นเกี่ยวกับนโยบาย โครงการ แผนงาน กิจกรรมการขับเคลื่อนด้านการมีส่วนร่วมของประชาชน และช่องทางการสื่อสารที่เปิดโอกาสให้ประชาชนเข้ามามีส่วนร่วม รวมถึงกระบวนการรับและพิจารณาเรื่องร้องต่างๆ ในหน่วยงานภายใต้การกํากับดูแลของกระทรวงอุตสาหกรรม โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม พร้อมด้วยผู้บริหารระดับสูงของกระทรวงอุตสาหกรรมเข้าร่วมด้วย ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ กระทรวงอุตสาหกรรม เปิดช่องทางให้ประชาชนและผู้ประกอบการ สามารถเข้ามามีส่วนร่วม ในกระบวนการตรวจสอบและแจ้งเรื่องร้องเรียนโรงงานต่างๆ ผ่านทุกช่องทางของกระทรวงอุตสาหกรรม อาทิ เว็บไซต์กระทรวงอุตสาหกรรม facebook หรือผ่านทางสํานักงานอุตสาหกรรมจังหวัดทั่วประเทศ
รัฐบาลไทย-ข่าวทำเนียบรัฐบาล-ประเทศไทยคว้ารางวัล Country Award 2021 ประเภท Best Liability Management จาก The Asset
วันอังคารที่ 25 มกราคม 2565
ประเทศไทยคว้ารางวัล Country Award 2021 ประเภท Best Liability Management จาก The Asset
ประเทศไทยได้รับรางวัล Best Liability Management ของสํานักข่าว The Asset ในการจัดอันดับรางวัล Triple A Country Award 2021 จากการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2564 ที่ผ่านมา
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ประเทศไทยได้รับรางวัล Best Liability Management ของสํานักข่าว The Asset ในการจัดอันดับรางวัล Triple A Country Award 2021 จากการดําเนินธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2564 ที่ผ่านมา
การดําเนินธุรกรรม Bond Switching เป็นเครื่องมือหนึ่งในการบริหารหนี้สาธารณะที่มีประสิทธิภาพ โดยมีวัตถุประสงค์เพื่อลดการกระจุกตัวของหนี้ที่ใกล้ครบกําหนด ลดความเสี่ยงในการปรับโครงสร้างหนี้รัฐบาล พร้อมทั้งเพิ่มสภาพคล่องให้กับพันธบัตรรัฐบาลในตลาดรอง ซึ่งสํานักงานบริหารหนี้สาธารณะ (สบน.) ได้มีการดําเนินธุรกรรมดังกล่าวเป็นประจําทุกปี
โดยในปีงบประมาณ พ.ศ. 2564 สบน. ได้มีการดําเนินธุรกรรม Bond Switching ภายใต้รูปแบบ Multiple-to-Multiple ผ่านผู้จัดจําหน่ายและจัดการการแลกเปลี่ยนพันธบัตร (Arranger) โดยสามารถดําเนินธุรกรรมดังกล่าวได้เป็นวงเงินรวม 129,000 ล้านบาท ซึ่งถือได้ว่าประเทศไทยประสบความสําเร็จในการบริหารหนี้ในวงเงินที่ใหญ่ที่สุดเท่าที่ประเทศไทยเคยมีมา
ทั้งนี้ ผลลัพธ์จากการดําเนินธุรกรรม Bond Switching ในครั้งนี้สามารถจําแนกได้ ดังนี้
1. ด้านการบริหารหนี้ของรัฐบาล: การดําเนินธุรกรรม Bond Switching ช่วยลดความเสี่ยงในการปรับโครงสร้างหนี้ของรัฐบาล โดยสามารถลดยอดคงค้างของหนี้ที่กระจุกตัวและจะครบกําหนดภายในช่วงเวลา 1 - 3 ปีข้างหน้า ได้ถึง 129,000 ล้านบาท พร้อมกับกระจายหนี้ที่ครบกําหนดไปยังพันธบัตรระยะกลางจนถึงระยะยาวเป็นหลัก และทําให้อายุเฉลี่ยของหนี้ดังกล่าว จาก 1 ปี 10 เดือน เป็น 16 ปี
2. ด้านการขยายฐานนักลงทุน: การดําเนินธุรกรรม Bond Switching ในครั้งนี้ มีนักลงทุนหลายกลุ่มเข้าร่วมดําเนินธุรกรรม ได้แก่ กลุ่มธนาคารพาณิชย์ กลุ่มบริษัทประกันชีวิต กองทุนต่างๆ ของภาครัฐและภาคเอกชน รวมถึงนักลงทุนต่างประเทศ
3. ด้านการเพิ่มสภาพคล่อง: การดําเนินธุรกรรม Bond Switching ได้ก่อให้เกิดสภาพคล่องของพันธบัตรที่ใช้ในการสร้างอัตราดอกเบี้ยอ้างอิง (Benchmark Bond) ตั้งแต่รุ่นอายุ 5 – 50 ปี โดยเฉพาะ Benchmark Bond รุ่นอายุ 10 ปี ที่สามารถเพิ่มยอดคงค้างเพื่อสร้างสภาพคล่องได้ถึง 50,000 ล้านบาท ในคราวเดียว
The Asset เป็นสํานักข่าวชั้นนําในวงการสื่อและสิ่งพิมพ์ด้านตลาดการเงินที่มีฐานผู้อ่านและเครือข่ายครอบคลุมผู้ออกตราสารและนักลงทุนที่กว้างขวางในภูมิภาคเอเชีย และการจัดอันดับรางวัลดังกล่าวเป็นผลมาจากการสํารวจความคิดเห็นจากผู้อ่าน สถาบันการเงิน นักลงทุน และหน่วยงานที่เกี่ยวข้องกับตลาดการเงินเพื่อนํามาจัดอันดับและมอบรางวัลให้กับผู้ออก สถาบันการเงิน และธุรกรรมการเงินในตลาดการเงินที่มีความโดดเด่นในแต่ละปี
ในการนี้ สบน. ขอขอบคุณ Arranger ทั้ง 4 ราย ได้แก่ ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารฮ่องกงและเซี่ยงไฮ้แบงกิ้งคอร์ปอเรชั่น จํากัด และธนาคารแสตนดาร์ดชาร์เตอร์ด (ไทย) จํากัด (มหาชน) และผู้ที่มีส่วนเกี่ยวข้องทุกรายที่ได้เข้ามามีส่วนร่วมให้ธุรกรรม Bond Switching ประสบความสําเร็จ และ สบน. คาดหวังเป็นอย่างยิ่งว่าจะได้รับการสนับสนุนจากทุกท่านในวาระต่อไป
สํานักพัฒนาตลาดตราสารหนี้ สํานักงานบริหารหนี้สาธารณะ
โทร 02-271-7999 ต่อ 5810
www.pdmo.go.th
รัฐบาลไทย-ข่าวทำเนียบรัฐบาล-วธ. ร่วมกับ 76 จังหวัดสร้างสรรค์ลายผ้าอัตลักษณ์ประจำจังหวัดครั้งแรกของประเทศ พร้อมจัดทำหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย
วันอังคารที่ 8 มีนาคม 2565
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจําจังหวัดครั้งแรกของประเทศ พร้อมจัดทําหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจําจังหวัดครั้งแรกของประเทศ พร้อมจัดทําหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจําจังหวัดครั้งแรกของประเทศพร้อมจัดทําหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า รัฐบาลโดยกระทรวงวัฒนธรรม (วธ.) มีนโยบายสืบสานงานศิลปวัฒนธรรมของชาติตามพระราชปณิธาน ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย พระองค์ทรงปฏิบัติพระราชกรณียกิจในการสืบสานงานศิลปวัฒนธรรมของชาติ อนุรักษ์ฟื้นฟูผ้าทอชนิดต่าง ๆ ทั้งผ้าฝ้ายและผ้าไหม ตลอดจนทรงส่งเสริมการผลิตการแปรรูป และจําหน่ายผ้าไทย ทําให้ประชาชนและชุมชนมีรายได้ มีความเป็นอยู่ที่ดีขึ้น และเพื่อขับเคลื่อนอุตสาหกรรมวัฒนธรรมที่มีศักยภาพโดยเฉพาะการพัฒนาผ้าไทย การออกแบบลวดลายและแฟชั่น เพื่อยกระดับผ้าไทยสู่สากล ภายใต้วิสัยทัศน์ “วัฒนธรรมทําดี ทํางาน ทําเงิน” เพื่อส่งเสริมให้วัฒนธรรมสร้างเศรษฐกิจฐานราก สร้างงาน สร้างรายได้แก่ชุมชนและประเทศ
รัฐมนตรีว่าการกระทรวงวัฒนธรรม กล่าวอีกว่า สํานักงานวัฒนธรรมจังหวัด (สวจ.) ทั่วประเทศได้ร่วมกับจังหวัดโดยผู้ว่าราชการจังหวัด สภาวัฒนธรรมจังหวัด เครือข่ายชุมชนทางวัฒนธรรม ดําเนินการคัดเลือกและร่วมสร้างสรรค์ลายผ้าที่แสดงถึงอัตลักษณ์และสะท้อนมรดกภูมิปัญญา วิถีชีวิต วัฒนธรรม ประเพณีและประวัติศาสตร์อันโดดเด่นของแต่ละจังหวัด และได้ส่งข้อมูลผ้าไทยมายังวธ.แล้ว นับเป็นครั้งแรกของประเทศไทยที่มีการรวบรวมลายผ้าแสดงถึงอัตลักษณ์จังหวัดทั้ง 76 จังหวัดหลังจากนี้ทาง วธ.จะได้เผยแพร่องค์ความรู้และลายผ้าอัตลักษณ์ 76 จังหวัด โดยนําลายผ้าดังกล่าวมาตัดเย็บเป็นเสื้อผ้าในชุดต่าง ๆ เช่น ชุดผ้าไทย ชุดลําลอง ชุดราตรี เป็นต้น โดยร่วมมือกับนักออกแบบและดีไซเนอร์ที่มีชื่อเสียงของไทยในการสร้างสรรค์ผลงานพร้อมทั้งจัดทําหนังสือ “ภูษาศิลป์จากท้องถิ่นสู่สากล” ทั้งนี้วธ. ได้ดําเนินงานจัดงานตามนโยบายของรัฐบาลโดยบูรณาการร่วมมือกับหน่วยงานในสังกัด วธ. และหน่วยงานต่าง ๆ จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565โดยมีกิจกรรม เช่น นิทรรศการผ้าไทย การสาธิตการทอผ้า การแสดงแบบผ้าไทย และการออกร้านจําหน่ายผ้าไทย เป็นต้น
นายอิทธิพล กล่าวด้วยว่า ขณะเดียวกันวธ.มอบหมายให้ สวจ.ทุกจังหวัด ดําเนินการจัดกิจกรรมเผยแพร่องค์ความรู้เกี่ยวกับลายผ้าอัตลักษณ์ประจําจังหวัดและผ้าไทยไปสู่เด็ก เยาวชนและประชาชนในแต่ละจังหวัด โดยร่วมมือกับหน่วยงานรัฐ เอกชน ชุมชน และเครือข่ายทางวัฒนธรรมในพื้นที่เพื่อเผยแพร่ประชาสัมพันธ์และสร้างการรับรู้พระราชกรณียกิจนานัปการเพื่อประโยชน์สุขของพสกนิกรชาวไทยทุกหมู่เหล่า และเป็นการสืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการอนุรักษ์ผ้าไทยและเผยแพร่ไปสู่ระดับนานาชาติ รวมถึงเป็นการส่งเสริมเศรษฐกิจฐานรากให้ประชาชนในท้องถิ่นอีกด้วย
รัฐบาลไทย-ข่าวทำเนียบรัฐบาล-บอร์ดบีไอไอไฟเขียวโครงการใหญ่ มูลค่าลงทุนกว่า 26,000 ล้านบาท
วันจันทร์ที่ 20 ธันวาคม 2564
บอร์ดบีไอไอไฟเขียวโครงการใหญ่ มูลค่าลงทุนกว่า 26,000 ล้านบาท
บอร์ดบีโอไอ เห็นชอบอนุมัติโครงการส่งเสริมการลงทุนโครงการใหญ่ รวมมูลค่าเงินลงทุน
กว่า 26,000 ล้านบาท เพื่อสร้างความพร้อมด้านพลังงาน มุ่งยกระดับขีดความสามารถการแข่งขันของไทยสู่ฮับการลงทุนในภูมิภาค ทั้งด้านโลจิสติกส์และอุตสาหกรรมยานยนต์ไฟฟ้า
บอร์ดบีโอไอ เห็นชอบอนุมัติโครงการส่งเสริมการลงทุนโครงการใหญ่ รวมมูลค่าเงินลงทุน
กว่า 26,000 ล้านบาท เพื่อสร้างความพร้อมด้านพลังงาน มุ่งยกระดับขีดความสามารถการแข่งขันของไทยสู่ฮับการลงทุนในภูมิภาค ทั้งด้านโลจิสติกส์และอุตสาหกรรมยานยนต์ไฟฟ้า
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ โดยมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้พิจารณาเห็นชอบให้การส่งเสริมโครงการขนาดใหญ่ รวมมูลค่า
การลงทุนกว่า 26,000 ล้านบาท เพื่อสร้างความพร้อมด้านพลังงาน พร้อมยกระดับขีดความสามารถ
การแข่งขันของไทยสู่การเป็นศูนย์กลางโลจิสติกส์และอุตสาหกรรมยานยนต์ไฟฟ้าในภูมิภาค เช่น
- บริษัท เอสเอไอซี มอเตอร์-ซีพี จํากัด เงินลงทุน 3,656.19 ล้านบาท เพื่อขยายกิจการ
ผลิตรถยนต์ไฟฟ้าและแบตเตอรี่ ประกอบด้วยรถยนต์ไฟฟ้าแบบแบตเตอรี่ (Battery Electric Vehicles-BEV) ปีละประมาณ 6,000 คัน รถยนต์ไฟฟ้าแบบผสม (Hybrid Electric Vehicles-HEV) ปีละประมาณ
50,000 คัน และแบตเตอรี่สําหรับรถยนต์ไฟฟ้า ปีละประมาณ 65,805 ชิ้น
- บริษัท ฮัทชิสัน แหลมฉบัง เทอร์มินอล จํากัด เงินลงทุน 3,434.36 ล้านบาท ในโครงการท่าเทียบเรือ D2 ท่าเรือแหลมฉบัง จังหวัดชลบุรี เพื่อให้บริการขนถ่ายสินค้าตู้คอนเทนเนอร์ ปีละประมาณ 812,000 ทีอียู โดยมีกลุ่มลูกค้าหลักจากประเทศญี่ปุ่น จีน และเยอรมนี
- บริษัท สหโคเจน (ชลบุรี) จํากัด (มหาชน) เงินลงทุน 2,700 ล้านบาท เพื่อขยายกิจการผลิตพลังงานไฟฟ้า หรือพลังงานไฟฟ้าและไอน้ําจากพลังงานอื่น ๆ ในระบบ COGENERATION
************************************************
รัฐบาลไทย-ข่าวทำเนียบรัฐบาล-อนุมัติโครงการอาชีวะ ฝีมือชน พัฒนากำลังคนชายแดนใต้
วันพฤหัสบดีที่ 10 มีนาคม 2565
อนุมัติโครงการอาชีวะ ฝีมือชน พัฒนากําลังคนชายแดนใต้
วันพฤหัสบดีที่ 10 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือนักเรียนด้อยโอกาสในพื้นที่จังหวัดชายแดนภาคใต้อย่างต่อเนื่อง โดยอนุมัติโครงการอาชีวะ ฝีมือชน พัฒนากําลังคนชายแดนใต้ กรอบวงเงิน 107.6 ล้านบาท ระยะเวลาดําเนินโครงการตั้งแต่ปีงบประมาณ 2564 – 2568 โดยดําเนินการโรงเรียนอาชีวศึกษาในพื้นที่จังหวัดปัตตานี จ.ยะลา จ.นราธิวาส และจ.สงขลา ใน อ.จะนะ อ.เทพา อ.นาทวี และอ.สะบ้าย้อย คุณสมบัติของนักเรียนที่อยู่ในโครงการ คือ ครอบครัวมีรายได้ไม่เกิน 30,000 บาท/ปี เป็นนักเรียนที่ได้รับผลกระทบจากเหตุการณ์ความไม่สงบในจังหวัดชายแดนภาคใต้ และมีภูมิลําเนาอยู่ในพื้นที่ เพื่อให้นักเรียนเหล่านี้ได้มีโอกาสศึกษาต่อด้านวิชาชีพอย่างทั่วถึงและมีทักษะในการประกอบอาชีพเพื่อเลี้ยงตนเองและครอบครัวได้อย่างมั่นคง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ หารือ นายกรัฐมนตรีออสเตรเลีย เน้นย้ำยกระดับความเป็นหุ้นส่วนทางยุทธศาสตร์เพิ่มความร่วมมือสู่อนาคต
วันพุธที่ 18 สิงหาคม 2564
นายกฯ หารือ นายกรัฐมนตรีออสเตรเลีย เน้นย้ํายกระดับความเป็นหุ้นส่วนทางยุทธศาสตร์เพิ่มความร่วมมือสู่อนาคต
นายกฯ หารือ นายกรัฐมนตรีออสเตรเลีย เน้นย้ํายกระดับความเป็นหุ้นส่วนทางยุทธศาสตร์เพิ่มความร่วมมือสู่อนาคต
วันนี้ (18 สิงหาคม 2564) เวลา 10.00 น. ณ ห้องโดม ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้หารือทางโทรศัพท์กับนายสกอตต์ มอร์ริสัน (The Honourable Scott Morrison) นายกรัฐมนตรีออสเตรเลีย ซึ่งฝ่ายออสเตรเลียเป็นฝ่ายทาบทามการหารือ ในโอกาสเพื่อรักษาและกระชับความสัมพันธ์ของความเป็นหุ้นส่วนทางยุทธศาสตร์ระหว่างกัน และเพื่อกระตุ้นแนวทางการส่งเสริมความร่วมมือในประเด็นที่เป็นผลประโยชน์ร่วมกันทั้งในระดับทวิภาคี อนุภูมิภาคและภูมิภาค ภายหลังการหารือ นายอนุชา บูรพชัยศรี โฆษกประจําสํานักนายกรัฐมนตรี ได้เปิดเผยสาระสําคัญ ดังนี้
นายกรัฐมนตรียินดีที่ได้หารือกับนายกรัฐมนตรีออสเตรเลียอีกครั้ง ยินดีต่อการยกระดับสู่ความเป็นหุ้นส่วนทางยุทธศาสตร์ไทย-ออสเตรเลียซึ่งได้มีโอกาสลงนามในแถลงการณ์ร่วมกันเมื่อเดือนพฤศจิกายน 2563 ถือเป็นสัญลักษณ์ที่ชัดเจนถึงความแน่นแฟ้นของความสัมพันธ์ระหว่างกัน แม้จะพบกับสถานการณ์ความยากลําบากโรคโควิด - 19 ซึ่งเชื่อมั่นว่าจะเป็นโอกาสวางรากฐานเพิ่มพูนความร่วมมือสู่อนาคตในสาขาต่างๆ ร่วมกัน
นายกรัฐมนตรีออสเตรเลีย กล่าวยินดีที่ได้มีโอกาสหารือกับนายกรัฐมนตรีในครั้งนี้ โดยยืนยันว่า ออสเตรเลียให้ความสําคัญกับการยกระดับความสัมพันธ์กับไทยภายใต้ความเป็นหุ้นส่วนทางยุทธศาสตร์ของทั้งสองประเทศ ตลอดจนมุ่งมั่นที่จะพัฒนาความสัมพันธ์อาเซียน-ออสเตรเลีย สู่ความเป็นหุ้นส่วนแบบรอบด้าน (Comprehensive Strategic Partnership) ท่ามกลางความท้าทายที่ทั่วโลกเผชิญ ซึ่งรวมถึงประเด็นอื่นๆ ได้แก่ ความเปลี่ยนแปลงทางสภาพภูมิอากาศ โลกดิจิทัล สถานการณ์หลังโควิด-19 และ การเดินทางในยุค New Normal
ทั้งสองฝ่ายได้แลกเปลี่ยนความคิดเห็นร่วมกันในหลากหลายประเด็น โดยเฉพาะ สถานการณ์การแพร่ระบาดของโควิด-19 นายกรัฐมนตรีกล่าวชื่นชมออสเตรเลีย ที่ได้ประกาศให้ความช่วยเหลือเรื่องวัคซีนแก่นานาประเทศ ทั้งในกรอบ Regional Vaccine Access and Health Security Initiative กรอบ QUAD Vaccine Partnership กรอบการประชุมผู้นํา G7 ตลอดจนความร่วมมือในกรอบอาเซียน-ออสเตรเลีย รวมถึง ขอบคุณการสนับสนุนเงินด้านสาธารณสุขจํานวน 2.8 ล้านดอลลาร์ ของออสเตรเลียให้แก่ไทย สะท้อนถึงบทบาทที่สร้างสรรค์ของออสเตรเลียในการส่งเสริมความมั่นคงของมนุษย์ และได้ขอให้นายกรัฐมนตรีออสเตรเลียพิจารณาให้ความร่วมมือด้านวัคซีนแก่ไทยในรูปแบบที่มีความพร้อมและเหมาะสม ซึ่งนายกรัฐมนตรีออสเตรเลียได้กล่าวว่ายินดีที่จะสนับสนุนความช่วยเหลือด้านวัคซีนซึ่งจะได้หารือกันต่อไปในรูปแบบที่เหมาะสมท่ามกลางความท้าทายที่เผชิญร่วมกัน
สําหรับ สถานการณ์ในเมียนมา ทั้งสองฝ่ายได้แลกเปลี่ยนความคิดเห็นร่วมกันโดยมีความเห็นพ้องที่จะต้องให้ความร่วมมือด้านมนุษยธรรมกับเมียนมาเป็นอันดับต้น นายกรัฐมนตรีออสเตรเลียสนับสนุนการปฏิบัติตามฉันทามติ 5 ข้อให้เกิดผลเป็นรูปธรรมโดยเร็ว โดยทั้งสองฝ่ายเชื่อมั่นว่า ผู้แทนพิเศษของประธานอาเซียนเรื่องเมียนมา จะเดินทางเยือนเมียนมาเพื่อสนับสนุนให้ฝ่ายต่างๆ หันหน้ามาพูดคุยและแสวงหาทางออกโดยสันติโดยเร็วที่สุด
โดยในโอกาสนี้ นายกรัฐมนตรีได้ขอให้นายกรัฐมนตรีออสเตรเลียพิจารณาข้อกําหนดให้นักศึกษาไทยที่ศึกษาที่ออสเตรเลียได้เดินทางกลับเข้าไปศึกษาต่อในโอกาสแรก
รัฐบาลไทย-ข่าวทำเนียบรัฐบาล-รมช.มนัญญา ประธานการประชุม คพช.
วันพุธที่ 22 กันยายน 2564
รมช.มนัญญา ประธานการประชุม คพช.
รมช.มนัญญา ประธานการประชุม คพช.
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาการสหกรณ์แห่งชาติ (คพช.) ครั้งที่ 3/2564 ณ ห้องประชุม 134-135 กระทรวงเกษตรและสหกรณ์ และผ่านระบบ Zoom Meeting โดยมี นายอําพันธุ์ เวฬุตันติ รองปลัดกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ เข้าร่วม โดยที่ประชุมได้รับทราบประกาศคณะอนุกรรมการสรรหาผู้ทรงคุณวุฒิใน คพช. เรื่อง หลักเกณฑ์ คุณสมบัติ และวิธีการสรรหากรรมการผู้ทรงคุณวุฒิใน คพช. รวมทั้งการรายงานให้ความเห็นชอบหน่วยงานเป็นผู้ดําเนินการจัดอบรมหลักสูตรกลาง “การเงิน การบัญชี และการบริหารสําหรับกรรมการสหกรณ์” ตลอดจนรับทราบแนวทางช่วยเหลือสหกรณ์แท็กซี่ที่ได้รับผลกระทบจากโควิด-19 นอกจากนี้ยังมีวาระเพื่อพิจารณาที่สําคัญ ได้แก่ การพิจารณาคัดเลือกผู้ทรงคุณวุฒิเป็นกรรมการในคณะกรรมการพัฒนาการสหกรณ์แห่งชาติ พร้อมกันนี้ ได้ติดตามความคืบหน้าการเตรียมการจัดทําแผนพัฒนาการสหกรณ์ ฉบับที่ 5 (พ.ศ. 2566-2570) อีกด้วย
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส บันทึกเทปรายการ "รอบอาเซียน" สร้างการรับรู้นโยบายของรัฐบาลด้านประชาคมอาเซียน
วันเสาร์ที่ 31 กรกฎาคม 2564
ผู้ตรวจฯ ดีอีเอส บันทึกเทปรายการ "รอบอาเซียน"  สร้างการรับรู้นโยบายของรัฐบาลด้านประชาคมอาเซียน
ผู้ตรวจฯ ดีอีเอส บันทึกเทปรายการ "รอบอาเซียน"
สร้างการรับรู้นโยบายของรัฐบาลด้านประชาคมอาเซียน
เมื่อวันที่30กรกฎาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมบันทึกเทปรายการ"รอบอาเซียน"ของสถานีวิทยุโทรทัศน์แห่งประเทศไทยกรมประชาสัมพันธ์ณห้องรับรองชั้น8สํานักงานปลัดกระทรวงดิจิทัลเพื่อเศรษฐกิจและสังคมทั้งนี้รายการ“รอบอาเซียน”เผยแพร่ข้อมูลข่าวสารด้านประชาคมอาเซียนเพื่อให้กลุ่มเป้าหมายมีความรู้ความเข้าใจนโยบายของรัฐบาลด้านประชาคมอาเซียนเพื่อสร้างความรู้สึกของการเป็นพลเมืองอาเซียนร่วมกันตลอดจนรับรู้ถึงโอกาสและประโยชน์จากข้อตกลงในกรอบความร่วมมือในประชาคมอาเซียนและนอกภูมิภาคที่เชื่อมโยงกัน
*********
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 19 มิถุนายน 2564 พนักงานติดเชื้อไวรัส COVID-19 จำนวน 2 ราย
วันอาทิตย์ที่ 20 มิถุนายน 2564
ประกาศ ขสมก. ประจําวันที่ 19 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 19 มิถุนายน 2564 พนักงานติดเชื้อไวรัส COVID-19 จํานวน 2 ราย
1) พนักงานบัญชีค่าโดยสาร อู่พระราม 9 เขตการเดินรถที่ 4
2) พนักงานเก็บค่าโดยสารรถปรับอากาศ สาย 556 เขตการเดินรถที่ 6
รัฐบาลไทย-ข่าวทำเนียบรัฐบาล-นายกฯ ส่งใจเชียร์นักกีฬาไทย และเชิญชวนชาวไทยร่วมส่งกำลังใจเชียร์ ทัพนักกีฬาไทย แข่งกีฬา “ASEAN Para Games 2022” วันที่ 30 ก.ค. – 6 ส.ค. นี้
วันเสาร์ที่ 30 กรกฎาคม 2565
นายกฯ ส่งใจเชียร์นักกีฬาไทย และเชิญชวนชาวไทยร่วมส่งกําลังใจเชียร์ ทัพนักกีฬาไทย แข่งกีฬา “ASEAN Para Games 2022” วันที่ 30 ก.ค. – 6 ส.ค. นี้
นายกฯ ส่งใจเชียร์นักกีฬาไทย และเชิญชวนชาวไทยร่วมส่งกําลังใจเชียร์ ทัพนักกีฬาไทย แข่งกีฬา “ASEAN Para Games 2022” วันที่ 30 ก.ค. – 6 ส.ค. นี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและส่งกําลังใจให้ทัพนักกีฬาคนพิการทีมชาติไทย ในการแข่งขันกีฬาอาเซียนพาราเกมส์ ครั้งที่ 11 (ASEAN Para Games 2022) ณ เมืองสุราการ์ตา (โซโล) ประเทศอินโดนีเซีย ระหว่างวันที่ 30 กรกฎาคม – 6 สิงหาคม 2565 โดยขอนักกีฬาทุกคนแสดงศักยภาพออกมาอย่างเต็มกําลังความสามารถ ตามที่ได้ทุ่มเทฝึกซ้อมมา พร้อมอวยพรให้นักกีฬาประสบความสําเร็จในการแข่งขัน ทําผลงานได้ตามที่ตั้งใจไว้
โฆษกประจําสํานักนายกรัฐมนตรี กล่าวว่า การแข่งขันกีฬาอาเซียนพาราเกมส์ ครั้งที่ 11 มีนักกีฬาคนพิการเข้าร่วมกว่า 1,500 คน จาก 11 ชาติอาเซียน ได้แก่ บรูไน, กัมพูชา, อินโดนีเซีย, ลาว, มาเลเซีย, เมียนมา, ฟิลิปปินส์, สิงคโปร์, ไทย, เวียดนาม และติมอร์เลสเต โดยจัดการแข่งขันทั้งหมด 14 ชนิดกีฬา ประกอบด้วย กรีฑา ยิงธนู แบดมินตัน บอคเซีย ฟุตบอลคนตาบอด หมากรุก โกลบอล ยูโด ยกน้ําหนัก ว่ายน้ํา เทเบิลเทนนิส วีลแชร์เทนนิส วอลเลย์บอลนั่ง และวีลแชร์บาสเกตบอล
โดยประเทศไทยส่งนักกีฬาเข้าร่วมทั้งหมด 310 คน ในทุกชนิดกีฬา และเจ้าหน้าที่อีก 169 คน รวมทั้งหมด 479 คน และตั้งเป้าหมายทําผลงานในการแข่งขันอาเซียนพาราเกมส์ครั้งนี้ไว้อย่างน้อย 70 เหรียญทอง ซึ่งจากผลงานการแข่งขันอาเซียนพาราเกมส์ที่ผ่านมาของนักกีฬาไทย ถือว่าประสบความสําเร็จมากที่สุด ด้วยการเป็นเจ้าเหรียญทองถึง 6 สมัย จากการแข่งขันทั้งหมด 9 ครั้ง (การแข่งขันครั้งที่ 10 ที่ประเทศฟิลิปปินส์ ปี 2563 ยกเลิกเนื่องจากสถานการณ์การแพร่ระบาดของโควิด-19)
“นายกรัฐมนตรีเป็นกําลังใจให้นักกีฬาคนพิการทีมชาติไทยและเจ้าหน้าที่ทุกคนในการแข่งขันกีฬาอาเซียนพาราเกมส์ครั้งนี้ โดยขอให้แสดงศักยภาพและความสามารถของตนอย่างเต็มที่ ตลอดจนเน้นย้ําการปฏิบัติตามมาตรการสาธารณสุขของประเทศเจ้าภาพอย่างเคร่งครัด เพื่อความปลอดภัยของทุกคน นอกจากนี้ นายกรัฐมนตรีเชิญชวนพี่น้องชาวไทยร่วมส่งแรงใจเชียร์นักกีฬาผู้พิการในการแข่งขันครั้งนี้ โดยสามารถรับชมการถ่ายทอดสดได้ทางสถานีโทรทัศน์ช่อง T Sports 7 ตลอดการแข่งขัน โดยพิธีเปิดการแข่งขันจะมีขึ้นในวันที่ 30 กรกฎาคม และเริ่มชิงชัยเหรียญทองตั้งแต่วันที่ 31 กรกฎาคมเป็นต้นไป” นายธนกรฯ กล่าว
รัฐบาลไทย-ข่าวทำเนียบรัฐบาล-เฉลิมชัย กระชับสัมพันธ์เกษตรไทย-จีน ส่งเสริมการค้า พัฒนาความร่วมมือเกษตร
วันอังคารที่ 28 ธันวาคม 2564
เฉลิมชัย กระชับสัมพันธ์เกษตรไทย-จีน ส่งเสริมการค้า พัฒนาความร่วมมือเกษตร
เฉลิมชัย กระชับสัมพันธ์เกษตรไทย-จีน ส่งเสริมการค้า พัฒนาความร่วมมือเกษตร
เมื่อวันที่ 27 ธันวาคม ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และ นายหาน จื้อเฉียง (H.E. Mr. Han Zhiqiang) เอกอัครราชทูตวิสามัญผู้มีอํานาจเต็มแห่งสาธารณรัฐประชาชนจีน ประจําประเทศไทย หารือความร่วมมือด้านการเกษตรระหว่างไทยกับจีน เพื่อให้เกิดผลเป็นรูปธรรม ในโอกาสเยี่ยมคารวะเข้ารับตําแหน่งใหม่ โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ และหัวหน้าส่วนราชการในสังกัดกระทรวงเกษตรฯ เข้าร่วม ณ กระทรวงเกษตรและสหกรณ์
รัฐมนตรีว่าการกระทรวงเกษตรและสหกรณ์ แสดงความยินดีที่จะทํางานร่วมกับเอกอัครราชทูตจีน โดยเฉพาะการลดปัญหาผลกระทบจากมาตรการควบคุมและป้องกันการแพร่ระบาดโควิด-19 ซึ่งส่งผลกระทบต่อการตรวจสอบและขนส่งสินค้าเกษตรของทั้งสองฝ่าย โดยฝ่ายไทยขอเสนอเป็นเจ้าภาพจัดการประชุมคณะกรรมการร่วมทางเทคนิคด้านสุขอนามัยและสุขอนามัยพีช ไทย-จีน ครั้งที่ 7 ผ่านระบบออนไลน์ ระหว่างกระทรวงเกษตรและสหกรณ์กับสํานักงานศุลกากรของจีนในต้นปีหน้า เพื่อให้เกิดความชัดเจนในการปฏิบัติตามกฎระเบียบการขึ้นทะเบียนผู้ผลิตอาหารในต่างประเทศ ฉบับที่ 248-249 ที่จีนจะบังคับใช้ในเดือนมกราคม 2565 เพื่อสร้างความเข้าใจและผู้ประกอบการไทยสามารถปฏิบัติตามได้อย่างถูกต้อง การติดตามความก้าวหน้าในการเปิดตลาดสินค้าเกษตรไทย และแนวทางที่ชัดเจนในการอนุญาตผู้ประกอบการไทยที่ปฎิบัติตามมาตรการระงับการส่งออกด้วยตนเอง (self-ban) สามารถส่งออกสินค้าได้อีก เป็นต้น และหวังว่าจะสามารถรองรับและอํานวยความสะดวกสําหรับฤดูกาลผลไม้ของไทยในปีหน้า
นอกจากนี้ ฝ่ายไทยจะเป็นเจ้าภาพจัดการประชุมความร่วมมือทางวิชาการเกษตรไทย-จีน ครั้งที่ 12 ในเดือนมกราคม 2565 ระหว่างกระทรวงเกษตรของทั้งสองประเทศ ซึ่งจะเป็นการแลกเปลี่ยนประสบการณ์ความสําเร็จในการแก้ไขปัญหาความยากจนของจีน และการพัฒนาการเกษตรที่เป็นรากฐานสําคัญของการพัฒนาด้านเศรษฐกิจ สังคมและการเมือง ผ่านโครงการต่าง ๆ ที่อยู่ในความสนใจของทั้ง 2 ประเทศ โดยเฉพาะการพัฒนาเกษตรกรรุ่นใหม่
ดร.เฉลิมชัย ศรีอ่อน กล่าวย้ํา “ขอยืนยันในความปลอดภัยของสินค้าเกษตรไทย กระทรวงเกษตรฯ ให้ความสําคัญกับมาตรการป้องกันการปนเปื้อนเชื้อโควิด-19 ในสินค้าเกษตร ทั้งพืช ประมง และปศุสัตว์ ในทุกกระบวนการอย่างเข้มงวด รวมถึงปฏิบัติตามแนวทางสากล ซึ่งเป็นแนวทางปฏิบัติที่ทางการจีนให้การยอมรับ และแนะนําให้ประเทศคู่ค้าปฏิบัติตาม เพื่อสร้างความมั่นใจให้กับผู้บริโภคทั้งในประเทศและต่างประเทศ และยินดีที่จะได้ร่วมงานกับทางประเทศจีน”
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” แนะประชาชนที่จะเดินทางช่วงวันหยุดยาว 28-31 ก.ค.นี้ ใช้บริการขนส่งสาธารณะด้วยความปลอดภัย “เว้นระยะห่าง สวมแมสก์” ลดเสี่ยงโควิด-19 ป้องกันอุบัติเหตุ
วันพฤหัสบดีที่ 28 กรกฎาคม 2565
โฆษกรัฐบาลเผย “นายกฯ” แนะประชาชนที่จะเดินทางช่วงวันหยุดยาว  28-31 ก.ค.นี้ ใช้บริการขนส่งสาธารณะด้วยความปลอดภัย “เว้นระยะห่าง สวมแมสก์” ลดเสี่ยงโควิด-19 ป้องกันอุบัติเหตุ
โฆษกรัฐบาลเผย “นายกฯ” แนะประชาชนที่จะเดินทางช่วงวันหยุดยาว  28-31 ก.ค.นี้ ใช้บริการขนส่งสาธารณะด้วยความปลอดภัย “เว้นระยะห่าง สวมแมสก์” ลดเสี่ยงโควิด-19 ป้องกันอุบัติเหตุ
วันนี้ (28 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชน ในช่วงวันหยุดยาวติดต่อกัน 28-31 กรกฎาคม นี้ ขอให้ประชาชนดูแลตนเอง ปฏิบัติตนตามมาตรการสาธารณสุขส่วนบุคคล (Universal Prevention) เว้นระยะห่าง สวมแมสก์ เมื่อจะออกเดินทางท่องเที่ยว รวมถึงผู้ที่จะใช้บริการระบบขนส่งสาธารณะ เครื่องบิน รถโดยสารสาธารณะ รวมทั้งขณะที่อยู่ในสถานที่ที่มีการรวมตัวของคนจํานวนมาก เช่น สถานีขนส่ง ตลาด สถานที่ท่องเที่ยวที่แออัด ซึ่งมีความเสี่ยงสูงที่จะได้รับเชื้อโควิด-19 ขอให้ประชาชนปฏิบัติตามมาตรการป้องกันตนเองอย่างเคร่งครัด สวมหน้ากาก เว้นระยะห่างเท่าที่จะปฏิบัติได้ รวมทั้งระมัดระวังความปลอดภัยในการเดินทางบนท้องถนน ตรวจสภาพยานพาหนะ ปฏิบัติตามกฎจราจร ช่วยลดการเกิดอุบัติเหตุด้วย
สําหรับสถานการณ์การแพร่ระบาดของโควิด-19 วันนี้ พบผู้ป่วยรายใหม่ (รักษาตัวใน รพ.) จํานวน 1,902 ราย จําแนกเป็นผู้ป่วยในประเทศ 1,901 ราย ผู้ป่วยมาจากต่างประเทศ 1 ราย ผู้ป่วยสะสม 2,360,635 ราย (ตั้งแต่ 1 มกราคม 2565) หายป่วยกลับบ้าน 2,129 ราย หายป่วยสะสม 2,360,326 ราย (ตั้งแต่ 1 มกราคม 2565) ผู้ป่วยกําลังรักษา 23,960 ราย เสียชีวิต 32 ราย จํานวนผู้ป่วยปอดอักเสบ รักษาตัวอยู่ในโรงพยาบาล 904 ราย
รัฐบาลไทย-ข่าวทำเนียบรัฐบาล-นายกฯ ประชุมด่วนพลังงาน - พาณิชย์ หารือมาตรการลดผลกระทบประชาชน ตรึงราคาดีเซล – ก๊าซหุงต้ม ถึง 31 มี.ค. 65
วันศุกร์ที่ 21 มกราคม 2565
นายกฯ ประชุมด่วนพลังงาน - พาณิชย์ หารือมาตรการลดผลกระทบประชาชน ตรึงราคาดีเซล – ก๊าซหุงต้ม ถึง 31 มี.ค. 65
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์น้ํามันโลกอย่างใกล้ชิด หลังสถานการณ์โควิดเริ่มคลี่คลาย ทําให้เศรษฐกิจเริ่มฟื้นตัว ส่งผลให้ราคาพลังงานที่สูงขึ้นอย่างต่อเนื่อง
.
ซึ่งหลังการประชุม ศบค. ชุดใหญ่วันนี้ (20 ม.ค.) นายกฯ ได้เรียกประชุมด่วน พร้อมสั่งการหน่วยงานที่เกี่ยวข้องทั้งกระทรวงพลังงานและกระทรวงพาณิชย์ เตรียมความพร้อมในการกําหนดมาตรการรับมือด้านราคาพลังงานที่ปรับตัวเพิ่มสูงขึ้นต่อเนื่อง เพื่อให้ประชาชนได้รับผลกระทบน้อยที่สุด โดยให้คงนโยบายตรึงราคาดีเซลไม่ให้เกิน 30 บาท ก๊าซหุงต้มที่ 318 บาทต่อถัง 15 กิโลกรัม ถึง 31 มี.ค. 65 สําหรับค่าไฟฟ้า ขอให้บริหารเชื้อเพลิงที่ใช้ในการผลิตไฟฟ้าให้มีต้นทุนที่ต่ําที่สุด เพื่อให้สามารถลดภาระค่า Ft ให้ได้มากที่สุด
.
นอกจากนี้ ให้ควบคุมราคาน้ํามันปาล์มสําหรับบริโภคและที่นํามาผลิตไบโอดีเซลให้อยู่ในปริมาณที่เหมาะสม ไม่ให้ส่งผลกระทบกับทั้งเกษตรกรและภาคขนส่ง และมอบหมายให้บริษัท ปตท. จํากัด (มหาชน) จัดหาพื้นที่ในสถานีบริการน้ํามันเป็นศูนย์จําหน่ายสินค้าชุมชน ร่วมกับกระทรวงพาณิชย์จําหน่ายสินค้าราคาอุปโภคบริโภคในราคาประหยัดด้วย
.
อ่านเพิ่มเติม คลิกhttps://www.thaigov.go.th/news/contents/details/50715
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. จัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา ตลอดเดือนสิงหาคม 2565
วันศุกร์ที่ 5 สิงหาคม 2565
สธ. จัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา ตลอดเดือนสิงหาคม 2565
กระทรวงสาธารณสุข ร่วมกับมูลนิธิพัฒนาสถานีอนามัยเฉลิมพระเกียรติ ๖๐ พรรษา นวมินทราชินี จัดกิจกรรมเฉลิมพระเกียรติ เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๕
กระทรวงสาธารณสุข ร่วมกับมูลนิธิพัฒนาสถานีอนามัยเฉลิมพระเกียรติ ๖๐ พรรษา นวมินทราชินี จัดกิจกรรมเฉลิมพระเกียรติ เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๕ ณ สถานีอนามัยเฉลิมพระเกียรติ ๖๐ พรรษา นวมินทราชินี และสถานีอนามัยพระราชทานนาม 92 แห่งทั่วประเทศ ตลอดเดือนสิงหาคม 2565
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร ประธานกรรมการมูลนิธิพัฒนาสถานีอนามัยเฉลิมพระเกียรติ ๖๐ พรรษา นวมินทราชินี ให้สัมภาษณ์ว่า กระทรวงสาธารณสุข ได้ร่วมกับมูลนิธิพัฒนาอนามัยเฉลิมพระเกียรติ ๖๐ พรรษา นวมินทราชินี จัดกิจกรรมเนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๕ ณ สถานีอนามัยเฉลิมพระเกียรติ ๖๐ พรรษา นวมินทราชินี และสถานีอนามัยพระราชทานนาม 92 แห่งทั่วประเทศ ตลอดเดือนสิงหาคม 2565 เพื่อน้อมสํานึกในพระมหากรุณาธิคุณและเฉลิมพระเกียรติฯ โดยตลอดเดือนสิงหาคม 2565 จะมีกิจกรรมต่างๆ ดังนี้
1.จัดนิทรรศการแสดงพระราชกรณียกิจ ณ ห้องเฉลิมพระเกียรติ ซึ่งเป็นที่ตั้งของหน่วยบริการ เพื่อให้ประชาชนในพื้นที่ได้เข้าชม 2.จัดสวนเฉลิมพระเกียรติ ๙๐ พรรษา พร้อมปลูกไม้พุ่มดอนญ่า ควีนสิริกิติ์ ในสถานีอนามัยเฉลิมพระเกียรติฯ ทั้ง 92 แห่ง 3.จัดบริการตรวจสุขภาพในโครงการรักแม่ ห่วงแม่ พาแม่ตรวจสุขภาพ เป็นการบริการด้านการแพทย์แผนไทย ด้านทันตสาธารณสุข คาดว่าจะมีผู้มารับบริการในสถานบริการทั้ง 92 แห่ง ประมาณ 9,000 คน ในช่วงสัปดาห์วันแม่ 8-12 สิงหาคม 2565 4.การบริจาคโลหิตของประชาชนในพื้นที่ ซึ่งเป็นที่ตั้งของหน่วยบริการทั้ง 92 แห่ง โดยสภากาชาดไทยจัดหน่วยรับบริจาคโลหิตในแต่ละจังหวัด เข้ารับบริจาคตลอดเดือนสิงหาคม คาดว่าจะมีผู้มาบริจาค ไม่น้อยกว่า 9,000 คน ได้โลหิตไม่น้อยกว่า 9,000 ยูนิตทั่วประเทศ5.กิจกรรมจิตอาสาพัฒนาสิ่งแวดล้อม ในสถานีอนามัยเฉลิมพระเกียรติฯ และในชุมชน 6.จัดทําสารคดีเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 4 ภาค ทั้งหมด 15 ตอน เผยแพร่ผ่านสื่อโซเชียลมีเดียและสถานีวิทยุโทรทัศน์ของกรมประชาสัมพันธ์ และ 7.กิจกรรมทําบุญตักบาตร สวดมนต์ ถวายพระพรชัยมงคล ในวันที่ 12 สิงหาคม 2565 ณ สถานีอนามัยเฉลิมพระเกียรติฯ และสถานีอนามัยพระราชทานนาม 92 แห่งทั่วประเทศ
************************************ 5 สิงหาคม 2565